Diari Oficial de la Generalitat Valenciana


Sumari del DOGV 9359, del 10-06-2022 (2022/5285)

RESOLUCIÓ d'1 de juny de 2022, de la Direcció General d'Innovació Educativa i Ordenació, per la qual es concedeixen les assignacions econòmiques per a la realització dels projectes d'intercanvis escolars d'alumnat de centres públics FIL (Foment d'Intercanvis Lingüístics) 2022 i Rapsodes 2022, per a millorar la competència comunicativa i afavorir la cohesió lingüística, per al curs 2021-2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5285


Data del document
:   01-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'1 de juny de 2022, de la Direcció General d'Innovació Educativa i Ordenació, per la qual es concedeixen les assignacions econòmiques per a la realització dels projectes d'intercanvis escolars d'alumnat de centres públics FIL (Foment d'Intercanvis Lingüístics) 2022 i Rapsodes 2022, per a millorar la competència comunicativa i afavorir la cohesió lingüística, per al curs 2021-2022. [2022/5285]  
  
Per la Resolució de 12 de gener de 2022, del conseller d'Educació, Cultura i Esport, es va convocar la realització dels projectes d'intercanvis escolars d'alumnat de centres públics FIL (Foment d'Intercanvis Lingüístics) 2022 i Rapsodes 2022 per a millorar la competència comunicativa i afavorir la cohesió lingüística per al curs 2021-2022 (DOGV 9264 / 26.01.2022).  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 8 de la Resolució de 12 de gener de 2022 que convoca la realització dels projectes, i fent ús de la delegació del conseller d'Educació, Cultura i Esport expressada en l'article 14 de la mateixa resolució, resolc:  
  
  
Primer  
Concedir les assignacions econòmiques proposades als projectes dels centres que s'indiquen en l'annex I, les quals s'abonaran amb caràcter de despesa extraordinària de funcionament, a càrrec del capítol II del programa pressupostari 02.36.53.444.38 del pressupost de la Generalitat de l'any 2022, per un import global de 120.000 euros, distribuïdes en: modalitat FIL (40.000 ?) i modalitat Rapsodes (80.000 ?).  
  
Segon  
No concedir les assignacions econòmiques als projectes dels centres que s'indiquen en l'annex II pel motiu que s'hi indica.  
  
Tercer  
Tal com estableix el resolc nové de la convocatòria, l'entrega de l'assignació econòmica concedida es realitzarà a partir de l'1 de juliol, per transferència bancària al centre docent per mitjà d'ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2022.  
En el resolc deu de la convocatòria s'indica el tractament que els centres han de donar a aquesta sobredotació per despeses extraordinàries de funcionament en la gestió econòmica ITACA.  
  
Quart  
D'acord amb el que s'indica en l'article deu de la Resolució de 12 de gener de 2022, els centres als quals s'ha concedit l'assignació econòmica han de presentar, fins al 30 de juny de 2022, annexant els documents en el mateix tràmit OVICE en què es va realitzar la sol·licitud de participació, una memòria d'avaluació i impacte del projecte i una memòria econòmica on conste la relació detallada de les despeses produïdes per l'intercanvi, que han de complir les condicions indicades en el resolc quart segon de la Resolució de 12 de gener de 2022.  
  
  
València, 1 de juny de 2022.- La directora general d'Innovació Educativa i Ordenació: Reis Gallego Perales.